Cancer Bats s'orichinó en mayo de 2004 con o cantaire Liam Cormier y o guitarrista Scott Middleton, antigo miembro d'o grupo de heavy metal de Toronto At The Mercy Of Inspiration. Totz dos quereban creyar un prochecto que combinase a musica de grupos que les feban goyo como Refused, Black Flag, Led Zeppelin u Down, entre atras. A primera formación se complegó con a plegata d'Andrew McCracken a o baixo y de Joel Bath a la batería. A suya primera maqueta, feita y distribuyita por ells mesmos amaneixió en chinero de 2005. Respective a o nombre d'o grupo, en primeras consideroron nombres como Cancer Bats y Pneumonia Hawk, ya que s'estimaban que a combinación d'un nombre d'animal y d'una malautía yera un buen nombre ta o suyo grupo. Poco dimpués, Mike Peters sustituyó a Bath en a batería y o grupo prencipió a actuar por tot o sud d'Ontario, tanyendo en directo con grupos como Billy Talent, Every Time I Die, NORA, Alexisonfire, Haste the Day, It Dies Today, Bane, Comeback Kid, Buried Inside, Attack in Black, Misery Signals, This Is Hell, Rise Against, The Bronx y Gallows.